અમદાવાદ: સાબરમતીના પટમાં એક તરુણીને બળજબરીપૂર્વક લઈ જઈ એક નરાધમે બળાત્કાર ગુજારતાં સરદારનગર પોલીસે અા અંગે ગુનો દાખલ કરી અાગળની તપાસ હાથ ધરી છે. અા અંગેની વિગત એવી છે કે સરદારનગર વિસ્તારમાં રહેતી ૧૬ વર્ષની એક તરુણીને મહેશ ઉર્ફે ખમણ તેજાભાઈ દરબાર નામના શખસે લલચાવી- ફોસલાવી પ્રેમજાળમાં ફસાવી હતી. ત્યાર બાદ અા શખસ તેને એક્ટિવા પર બેસાડી નંદીગ્રામ અાગળ સાબરમતીના પટમાં લઈ ગયો હતો, જ્યાં તરુણીને ધાકધમકી અાપી તેના પર બળાત્કાર ગુજાર્યો હતો. ત્યાર બાદ અા શખસ તરુણીને ત્યાં છોડી નાસી છૂટ્યો હતો. અા અંગે તરુણીની માતાએ પોલીસ સ્ટેશનમાં ફરિયાદ નોંધાવતાં પોલીસે નરાધમની સઘન શોધખોળ શરૂ કરી છે.